У Інвентары нематэрыяльнай культурнай спадчыны Расіі, змешчаным на партале Культура.РФ, падкрэсліваецца архаічнасць народных традыцый на руска-беларускім памежжы. Такія ж высновы робяць усе рускія даследчыкі традыцыйнай культуры. Маскоўскія славісты з сярэдзіны ХХ стагоддзя даследуюць беларускае Палессе і нават склалі Палескі этналінгвістычны атлас. Можна сказаць, што для даследчыкаў традыцыйнай культуры самых розных кірункаў (у першую чаргу этнамузыколагаў і этналінгвістаў) Беларусь выступае ідэальным полем, цікавым захаванасцю архаікі.